nvidia/miracl-vision huggingface dataset:
১৯৯৯ ক্রিকেট বিশ্বকাপ ফাইনাল

১৯৯৯ ক্রিকেট বিশ্বকাপ ফাইনাল খেলাটি আইসিসি’র পরিচালনায় লন্ডনের লর্ড’স ক্রিকেট গ্রাউন্ডে ২০ জুন, ১৯৯৯ তারিখে অনুষ্ঠিত হয়। এরফলে চতুর্থবারের মতো লর্ড’স ফাইনাল খেলা আয়োজনের গৌরব লাভ করে। এর পূর্বে ১৯৭৫, ১৯৭৯ ও ১৯৮৩ সালের ফাইনাল খেলা এখানে অনুষ্ঠিত হয়েছিল। স্টিভ ওয়াহ’র নেতৃত্বাধীন অস্ট্রেলিয়া ক্রিকেট দল একচেটিয়া ফাইনালে ৮ উইকেটের বিশাল ব্যবধানে শীর্ষস্থানীয় পাকিস্তান দলকে পরাভূত করে দ্বিতীয়বারের মতো বিশ্বকাপ ক্রিকেট প্রতিযোগিতার শিরোপা লাভ করে। এ প্রতিযোগিতায় জয়ের মাধ্যমে অস্ট্রেলিয়া দল বিশ্বকাপে তাদের একযুগের আধিপত্যবাদের সূচনা ঘটে। তারকা খেলোয়াড় শেন ওয়ার্ন বোলিংয়ে অনন্য সাধারণ ক্রীড়াশৈলী প্রদর্শনের মাধ্যমে ম্যান অব দ্য ম্যাচের পুরস্কার লাভ করেন। ম্যান অব দ্য সিরিজ নির্বাচিত হন দক্ষিণ আফ্রিকান খেলোয়াড় ল্যান্স ক্লুজনার। গুজব রটেছিল যে, এ খেলায় অর্থের বিনিময়ে ফলাফল নির্ধারিত হয়েছে। পাকিস্তান টসে জয়লাভ করে ব্যাটিংয়ের সিদ্ধান্ত নেয়। কিন্তু চমকৎকার বোলিং উপযোগী পিচে অস্ট্রেলিয়া মাত্র ১৩২ রানে পাকিস্তানকে বেঁধে ফেলে। পাকিস্তানের কোন জুটিই উল্লেখযোগ্য রান করতে সক্ষমতা দেখাননি। শীর্ষস্থানীয় বোলার শেন ওয়ার্ন ৯ ওভারে মাত্র ৩৩ রান প্রদান করে ৪ উইকেট দখল করেন। অ্যাডাম গিলক্রিস্টের কার্যকারী অর্ধ-শতক এবং মার্ক ওয়াহ, রিকি পন্টিং ও ড্যারেন লেহম্যানের যোগ্য সহযোগিতায় অস্ট্রেলিয়া মাত্র ২০ ওভারে লক্ষ্যে পৌঁছায় ও ৮ উইকেটের ব্যবধানে পরাজিত করে।
এপ্রিল থিসিস

এপ্রিল থিসিস (রুশ: апрельские тезисы, প্রতিবর্ণীকরণ: aprel'skie tezisy) ছিল বলশেভিক নেতা ভ্লাদিমির লেনিন প্রদত্ত দিকনির্দেশক প্রতিপাদ্য। ১৯১৭ সালের ফেব্রুয়ারি বিপ্লবের বিজয়ের পর এক বিশেষ পরিস্থিতিতে সুইজারল্যান্ডে দীর্ঘ নির্বাসন জীবনের পর এপ্রিলের ৩ তারিখ রাত্রে লেনিন রাশিয়ায় ফিরে আসেন। পেত্রোগ্রাদে পৌঁছে তিনি তাৎক্ষনিকভাবেই অপেক্ষমাণ শ্রমিক ও সৈনিক জনতার সামনে এক ছোট্ট কিন্তু বিখ্যাত ভাষণ দেন, যাতে তিনি সমাজতান্ত্রিক বিপ্লবে বিজয় অর্জনের আহ্বান জানান। এটাই এপ্রিল থিসিস নামে পরিচিত। পরদিন ৪ঠা এপ্রিল প্রথমে বলশেভিকদের এক বৈঠকে এবং পরে বলশেভিক ও মেনশেভিকদের এক যৌথ সভায় যুদ্ধ ও বিপ্লব সম্পর্কে তিনি এক রিপোর্ট প্রদান করেন যা তার বক্তৃতাকে পূর্ণাঙ্গ রূপ দেয়। এপ্রিল থিসিস বলশেভিক পত্রিকা প্রাভদায় প্রকাশিত হয়েছিল এবং শ্রমিক ও সৈনিক প্রতিনিধিদের সোভিয়েতগুলির সর্ব-রাশিয়া সম্মেলনের দুটি সভায় লেনিন ১৭ এপ্রিল ১৯১৭ তারিখে (৪ এপ্রিল রাশিয়ান পুরনো দিনপঞ্জি অনুসারে) থিসিসগুলি পড়েন। থিসিসসমূহে লেনিনঃ এপ্রিল থিসিস প্রকাশিত হলে তা বিপ্লবী প্রলেতারিয়েতের শত্রুপক্ষকে খেপিয়ে তুলল। বুর্জোয়া পত্রপত্রিকায় লেনিনের বিরুদ্ধে জঘন্যতম কুৎসা প্রচার করতে লাগলো। লেনিন জার্মানির ভেতর দিয়ে রুশদেশে ফিরে এসেছেন, এই ঘটনাকে ব্যবহার করে বলা হতে লাগল যে জার্মান সাম্রাজ্যবাদকে সাহায্য করবার জন্যই এই এপ্রিল থিসিস। এই তুমুল কুৎসা রটনা সত্ত্বেও ১৪ এপ্রিল তারিখে যখন বলশেভিকদের পেত্রোগ্রাদ নগর সম্মেলন অনুষ্ঠিত হলো তখন অধিকাংশ প্রতিনিধিই এপ্রিল থিসিসকে সমর্থন করলেন।রুশ দেশে সমাজতান্ত্রিক বিপ্লবের প্রস্তুতি গড়ে তোলবার জন্যে ডাক দেয়া হলো বলশেভিকদের।
পে-মা-রিগ-'দ্জিন

পে-মা-রিগ-'দ্জিন (ওয়াইলি: pe ma rig 'dzin) (১৬২৫-১৬৯৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের প্রতিষ্ঠাতা ও প্রথম প্রধান ছিলেন। পে-মা-রিগ-'দ্জিন ১৬২৫ খ্রিষ্টাব্দে তিব্বতের স্পু-বো-রা-ঝি (ওয়াইলি: spu bo ra zhi) নামক স্থানে জন্মগ্রহণ করেন। তার পিতা বাল-পো-ব্ক্রা-শিস (ওয়াইলি: bal po bkra shis) একজন দক্ষ নেপালী শিল্পী। শৈশবে ছাব-ম্দো-ব্যাম্স-পা-গ্লিং (ওয়াইলি: chab mdo byams pa gling) নামক স্থানে পে-মা-রিগ-'দ্জিন লেখাপড়া শুরু করেন। কৈশোরে কার্মা-ছাগ্স-মেদ (ওয়াইলি: karma chags med) নামক ব্কা'-ব্র্গ্যুদ ধর্মসম্প্রদায়ের এক বিখ্যাত পণ্ডিতের নিকট রত্ন গ্লিং-পা দ্বারা আবিষ্কৃত ব্লা-মা'ই-ঝি-দ্রাগ (ওয়াইলি: bla ma'i zhi drag) গ্রন্থ সম্বন্ধে ও কার্মা-গ্লিং-পা দ্বারা আবিষ্কৃত ঝি-খ্রো-দ্গোংস-পা-রোং-গ্রোল (ওয়াইলি: zhi khro dgongs pa rang grol) গ্রন্থ সম্বন্ধে শিক্ষাগ্রহণ করেন। দক্ষিণ পশ্চিম তিব্বতের স্পো-বো (ওয়াইলি: spo bo) নামক স্থানে তিনি ব্দুদ-'দুল-র্দো-র্জে (ওয়াইলি: bdud 'dul rdo rje) নামক গ্তের-স্তোনের নিকট র্দ্জোগ্স-ছেন-স্ন্যিং-থিগ (ওয়াইলি: rdzogs chen snying thig) নামকগ্রন্থ সম্বন্ধে শিক্ষালাভ করেন। এছাড়া ছোস-ক্যি-র্গ্যা-ম্ত্শো (ওয়াইলি: chos kyi rgya mtsho) নামক পণ্ডিতের নিকট ম্খা'-'গ্রো-স্ন্যিং-থিগ (ওয়াইলি: mkha' 'gro snying thig) নামক অতিযোগ তত্ত্বের ওপর লিখিত গ্রন্থ সম্বন্ধে অধ্যয়ন করেন। তার অন্যতম উল্লেখযোগ্য শিক্ষক ছিলেন গ্নাম-ছোস-মি-'গ্যুর-র্দো-র্জে (ওয়াইলি: gnam chos mi 'gyur rdo rje) নামক গ্তের-স্তোন। পে-মা-রিগ-'দ্জিনের সর্বাপেক্ষা উল্লেখযোগ্য শিষ্য ছিলেন ন্যি-মা-গ্রাগ্স-পা (ওয়াইলি: nyi ma grags pa)। ১৬৬৩ খ্রিষ্টাব্দে গুরু-শিষ্য দুই জনে মিলে তিব্বতের বিভিন্ন স্থানের বৌদ্ধবিহারে যাত্রা করেন। লাসা শহরে পঞ্চম দলাই লামা এই সময় পে-মা-রিগ-'দ্জিনের নিকট শিক্ষালাভ করেন। এরপর গ্তের-ব্দাগ-গ্লিং-পা (ওয়াইলি: gter bdag gling pa), ম্ঙ্গা'-ব্দাগ-ছোস-ক্যি-দ্বাং-পো (ওয়াইলি: mnga' bdag chos kyi dbang po), ত্শুল-খ্রিম্স-র্দো-র্জে (ওয়াইলি: mnga' bdag chos kyi dbang po) প্রভৃতি বৌদ্ধ পণ্ডিত পে-মা-রিগ-'দ্জিন ও তার শিষ্য ন্যি-মা-গ্রাগ্স-পাকে শিক্ষাদান করেন। ১৬৬৮ খ্রিষ্টাব্দে তিন বছরের জন্য এই গুরু-শিষ্য সাধনায় লিপ্ত হন। এরপর শিষ্যের থেকে বিদায় নিয়ে খাম্স অঞ্চলে চলে যান। তার অন্যান্য উল্লেখযোগ্য শিষ্য ছিলেন নাম-ম্খা'-'ওদ-গ্সাল (ওয়াইলি: nam mkha' 'od gsal), রাব-ব্যাম্স-পা-ব্স্তান-পা'ই-র্গ্যাল-ম্ত্শান (ওয়াইলি: rab 'byams pa bstan pa'i rgyal mtshan), য়ে-শেস-স্ন্যিং-পো (ওয়াইলি: ye shes snying po) নামক সপ্তম ঝ্বা-দ্মার-পা প্রভৃতি। ১৬৮৪ খ্রিষ্টাব্দে তিনি পঞ্চম দলাই লামার নির্দেশে ও সাংস-র্গ্যাস-ব্স্তান-পা (ওয়াইলি: sangs rgyas bstan pa) নামক স্দে-দ্গে রাজ্যের তৎকালীন রাজার সহায়তায় রু-দাম-স্ক্যিদ-খ্রাম (ওয়াইলি: ru dam skyid khram) নামক উপত্যকায় ও-র্গ্যান-ব্সাম-গ্তান-গ্লিং (ওয়াইলি: o rgyan bsam gtan gling) নামক একটি মঠ স্থাপন করেন। ধীরে ধীরে এই মঠ র্দ্জোগ্স-ছেন বৌদ্ধবিহার হিসেবে গড়ে ওঠে।
হন্ডুরাস জাতীয় ফুটবল দল

হন্ডুরাস জাতীয় ফুটবল দল (স্পেনীয়: Selección de fútbol de Honduras) হচ্ছে আন্তর্জাতিক ফুটবলে হন্ডুরাসের প্রতিনিধিত্বকারী পুরুষদের জাতীয় দল, যার সকল কার্যক্রম হন্ডুরাসের ফুটবলের সর্বোচ্চ নিয়ন্ত্রক সংস্থা হন্ডুরাস ফুটবল ফেডারেশন দ্বারা নিয়ন্ত্রিত হয়। এই দলটি ১৯৪৬ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২১ সালের ১৪ই সেপ্টেম্বর তারিখে, হন্ডুরাস প্রথমবারের মতো আন্তর্জাতিক খেলায় অংশগ্রহণ করেছে; গুয়াতেমালার গুয়াতেমালা সিটিতে অনুষ্ঠিত উক্ত ম্যাচে হন্ডুরাস গুয়াতেমালার কাছে ১০–১ গোলের ব্যবধানে পরাজিত হয়েছে। ৩৭,৩২৫ ধারণক্ষমতাবিশিষ্ট অলিম্পিক মহানগর স্টেডিয়ামে লস কাত্রাচোস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় হন্ডুরাসের রাজধানী তেগুসিগালপায় অবস্থিত। বর্তমানে এই দলের ম্যানেজারের দায়িত্ব পালন করছেন ফাবিয়ান কোইতো এবং অধিনায়কের দায়িত্ব পালন করছেন রক্ষণভাগের খেলোয়াড় মায়নোর ফিগুয়েরোয়া। হন্ডুরাস এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৮২, ২০১০, ২০১৪ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, কনকাকাফ গোল্ড কাপে হন্ডুরাস অন্যতম সফল দল, যেখানে তারা ১টি (১৯৮১) শিরোপা জয়লাভ করেছে। মায়নোর ফিগুয়েরোয়া, আমাদো গুয়েবারা, নোয়েল বায়াদারেস, কার্লোস পাবোন এবং কার্লো কোস্তলির মতো খেলোয়াড়গণ হন্ডুরাসের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০১ সালের সেপ্টেম্বর মাসে প্রকাশিত র‌্যাঙ্কিংয়ে হন্ডুরাস তাদের ইতিহাসে সর্বোচ্চ অবস্থান (২০তম) অর্জন করে এবং ২০১৫ সালের ডিসেম্বর মাসে প্রকাশিত র‌্যাঙ্কিংয়ে তারা ১০১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে হন্ডুরাসের সর্বোচ্চ অবস্থান হচ্ছে ২০তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ১০৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মুমতাজ (অভিনেত্রী)

মুমতাজ (হিন্দি: मुमताज़; আরবী: ممتاز) (জন্মঃ ৩১ জুলাই ১৯৪৭), হলেন একজন ভারতীয় বলিউড অভিনেত্রী, যিনি বহু হিন্দি চলচ্চিত্রে অভিনয় করেছেন। মুমতাজ একজন শিশু অভিনেত্রী হিসেবে তাঁর অভিনয় কর্মজীবন শুরু করেন এবং তিনি ১৯৬১-১৯৬৩ সালের সময়ে ৬টি চলচ্চিত্রে একজন অতিরিক্ত জুনিয়র শিল্পী হিসেবে কাজ করেন। ১৯৬৩ সাল থেকে ১৯৬৮ সাল পর্যন্ত তিনি কম বাজেটের চলচ্চিত্রে অভিনয় করেনে, যার ফলে দারা সিং বিপরীত তিনি বি গ্রেড সিনেমার তারকা হিসাবে পরিচিত হন। প্রথম শ্রেণিতে তিনি ১৯৬৫ সালের চলচ্চিত্র "মেরে সানাম" এর অভিনয়ের মাধ্যমে মনোযোগী হন যাতে তিনি একজন রক্তচোষা ব্যক্তির ভূমিকায় অভিনয় করেন। এরপর তিনি প্রথম সারির চলচ্চিত্রে একজন সহকারী ভূমিকায় অভিনয়ে হাজির হন। যেমন: পাথ্থার কি সানাম, রাম অর শ্যাম, এবংব্রহ্মচারী। কিন্তু ১৯৬৯ সালের জনপ্রিয় ব্যাবসা সফল চলচ্চিত্র "দো রাস্তে" তাঁকে রাতারাতি তারকা বানিয়ে দিয়েছিল। এটাই ছিল তাঁর প্রথম সারির চলচ্চিত্রে প্রধান চরিত্রে নায়িকা হিসেবে প্রথম চলচ্চিত্র এবং এবং অভিনেতা রাজেশ খান্না এর সঙ্গে তাঁর প্রথম চলচ্চিত্র। ১৯৭০ এর দশকে তিনি হিন্দি চলচ্চিত্রে ইতিহাসে একজন সফল অভিনেত্রী হিসেবে নিজেকে প্রমাণ করেন। তিনি ১৯৭০ সালের "খিলোনা" চলচ্চিত্রের জন্য ফিল্মফেয়ার শ্রেষ্ঠ অভিনেত্রীর পুরস্কার জিতে নেন। ২০১২ সালের ইন্টারন্যাশনাল ইন্ডিয়ান ফিল্ম একাডেমি (আইআইএফএ) এর উদ্যোগে তিনি ভারতীয় চলচ্চিত্রের ১০০ বছর উদ্‌যাপন উপলক্ষের অংশ হিসাবে পরিচালিত একটি জরিপে তিনি দ্বিতীয় সর্বাধিক জনপ্রিয় সৌন্দর্যবতী অভিনেত্রীর ভোট পান। মুমতাজ ১৯৪৭ সালের ৩১ জুলাই তারিখে একজন শুষ্ক ফল বিক্রেতা আব্দুল সেলিম আসকারী এবং শাব্দি হাবিব আগার ঘরে বম্বে (বর্তমান মুম্বাই) শহরে জন্মগ্রহণ করেন। মুমতাজ বোম্বেতে জন্মগ্রহণ করেন (বর্তমানে মুম্বই) ইরানি বংশোদ্ভুত মুমতাজ এর পিতা খুব তাড়াতাড়ি তার ১ম জন্মদিনের পরেই আলাদা হয়ে যান। তবে তিনি মাত্র ১৬ বছর বয়সে তাঁর মাকে হারান এবং পেশা হিসেবে চলচ্চিত্রে অভিনয়ে যোগদান করেন। তাঁর মল্লিকা নামের একটি বড় বোন রয়েছে এবং শাহজাদ ও শাহরুখ নামে ২টি সম-ভাই রয়েছে। তিনি অভিনেতা রুপেশ কুমার এর চাচাতো বোন। মুমতাজ ১৯৫৮ সালে "সোনে কি চিড়িয়া" নামক একটি হিন্দি চলচ্চিত্রে একজন শিশু শিল্পী হিসেবে চলচ্চিত্র শিল্পে আগমন করেন। কিশোরী হিসেবে তিনি প্রথম দিকে ১৯৬০ দশকের দিকে "বাল্লা ক্যায় বাত হ্যায়", "স্ত্রী", "সেহরা" নামক চলচ্চিত্রে একটি অতিরিক্ত চরিত্রে অভিনয় করেন। একজন পূর্ণবয়স্ক হিসাবে তিনি প্রথম সারির চলচ্চিত্র ছিল ও.পি রালহানের "গেহরা দাগ"; যাতে তিনি নায়কের বোনের চরিত্রে অভিনয় করেন। তিনি সফল চলচ্চিত্রে ছোট ভূমিকায়ও অভিনয় করেন। যেমন: মুঝে জিনে দো। পরবর্তীতে তিনি নায়িকা হিসেবে প্রধান চরিত্রে অভিনয় করেন। যেমনঃ ফাওলাদ, বীর বিমসেন, টারজান কামস টু দিল্লি, সিকান্দার-ই-আযম, রুস্তম-ই-হিন্দ, রাকা, এবং ডাকু মঙ্গল সিং। উক্ত প্রায় সকল চলচ্চিত্রেই দারা সিং-মুমতাজকে জুটিবদ্ধ করা হয়েছিল। যেখানে প্রতিটি চলচ্চিত্রের জন্য দারা সিং এর পারিশ্রমিক ৪৫০.০০০ এবং মুমতাজ এর বেতন ২৫০০,০০০।  মুমতাজ ১৯৭৪ সালের ২৯ মে তারিখে ময়ুর মাধবানীকে বিয়ে করেন। তাঁদের দুটি কন্যা সন্তান রয়েছে; একজন হলেন নাতাশা এবং অপরজনের নাম তানিয়া। বড় মেয়ে নাতাশা, ২০০৫ সালের ডিসেম্বরে ফিরোজ খান এর পুত্র ফারদিন খান এর সাথে বিবাহ বন্ধনে আবদ্ধ হন। তাঁর বোন মল্লিকা চলচ্চিত্র অভিনেতা দারা সিং এর ছোট ভাই রন্ধযাকে বিয়ে করেন। বিজয়ী মনোনয়ন
প্রভুপাদ (দ্ব্যর্থতা নিরসন)

প্রভুপাদ (Prabhupad) একটি সম্মানসূচক বাংলা পদবি। আক্ষরিকঅর্থে প্রভুপাদ বলতে বুঝায় "প্রভুর চরণ" অথবা "পদ্মচরণ"। প্রভুপাদ এছাড়াও নিম্নলিখিত হিন্দু ধর্মীয় শিক্ষকদের নাম:-
রাজা প্রতাপাদিত্য চরিত্র

রাজা প্রতাপাদিত্য চরিত্র ঊনবিংশ শতাব্দীর শুরুতে প্রকাশিত একটি বাংলা গ্রন্থ । এর লেখক রামরাম বসু । এই গ্রন্থটিকে বাংলা ভাষায় কোন বাঙালি লিখিত লিখিত প্রথম গদ্যগ্রন্থ বিবেচনা করা হয়।[তথ্যসূত্র প্রয়োজন] এটি সর্বপ্রথম ১৮০১ খ্রিষ্টাব্দের জুলাই মাসে কলকাতা শহর থেকে প্রকাশিত হয়। গ্রন্থটি শ্রীরামপুর মিশন প্রেসে মুদ্রিত হয়েছিল। এটি একটি জীবনী গ্রন্থ। রাজা প্রতাপাদিত্য প্রাচীন যশোরের অন্তর্ভুক্ত সুন্দরবনের মহারাজা বিক্রমাদিত্যের পুত্র ছিলেন। রাজা প্রতাপাদিত্যের নামকরণ সম্পর্কে রামরাম বসু এই গ্রন্থে লিখেছেন, “জ্যোতিষিরা বললেন সব বিষয়েই উত্তম কিন্তু পিতৃদ্রোহী। হরিষেবিষাদ মনে রাজা অন্নপাশনে পুত্রের নাম রাখলেন প্রতাপাদিত্য।”
ক্রিস গার্ডনার

ক্রিস্টোফার পল ক্রিস গার্ডনার (ইংরেজিতে: Christopher Paul "Chris" Gardner]] (জন্ম ফেব্রুয়ারি ৯, ১৯৫৪) একজন মার্কিন উদ্যোক্তা, বিনিয়োগকারী, স্টকব্রোকার, উদ্বুদ্ধকারী বক্তা, লেখক এবং জনহিতৈষী। তিনি ১৯৮০-এর দশকে গৃহহীনতার সম্মুখীন হন এবং এই অবস্থায় তার সন্তান ক্রিস্টোফার জুনিয়রকে লালন করেন। ক্রিস গার্ডনার লিখিত স্মৃতিচারণমূলক গ্রন্থ পার্স্যুট অফ হ্যাপিনেস ২০০৬ এর মে মাসে প্রকাশিত হয়। ২০১২ সাল নাগাদ, তিনি তার প্রতিষ্ঠিত স্টকব্রোকারেজ ফার্ম গার্ডনার রিচ এন্ড কোম্পানি-এর প্রধান নির্বাহী। এই ফার্মটি শিকাগোভিত্তিক। তিনি মূলত শিকাগোতে বাস করেন। এছাড়া তিনি টরন্টোতেও মাঝেমধ্যে থাকেন। গার্ডনার এই একাগ্রতা ও সাফল্যের জন্য তার মায়ের অবদান ও অনুপ্রেরণাকে স্বীকৃতি দেন। এছাড়া তার উপর তার সন্তানদের যে উচ্চাকাঙ্খাও তার সাফল্যের অন্যতম কারণ। গৃহহীন অবস্থায় গার্ডনারের সংগ্রাম ও স্বীয় প্রচেষ্টায় নিজেকে একজন স্টকব্রোকারে প্রতিষ্ঠা করা এবং একই সাথে বাবার দায়িত্ব পালন করা নিয়ে ২০০৬ সালে দ্য পার্স্যুট অফ হ্যাপিনেস চলচ্চিত্রটি প্রকাশিত হয়। এটির নির্দেশনায় ছিলেন গ্যাব্রিয়েল মুসিনো।
আহবাজ

আহওয়াজ বা আহবাজ (ফার্সি: اهواز) হল মধ্যপ্রাচ্যের একমাত্র অনারব দেশ ইরানের খুজিস্তান প্রদেশের রাজধানী এবং পৃথিবীর অন্যতম শীর্ষ উষ্ণ তাপমাত্রার শহর। ২৩০ খ্রিষ্টাব্দে আরদাশির পারস্যের এই প্রাচীন শহর প্রতিষ্ঠা করেন। কারুন নদীর তীরে অবস্থিত এ মহানগরীর আয়তন ৫২৮ বর্গকিলোমিটার। সমুদ্রপৃষ্ঠ থেকে এর উচ্চতা ১৭ মিটার। ২০০৬ সালে আদমশুমারি অনুসারে জনসংখ্যা হল ১৪ লক্ষ ৩২ হাজার ৯৬৫ জন। যার মধ্যে নারীর সংখ্যা সাত লক্ষ ৬২ হাজার ২৩৯ জন। বিশ্ব স্বাস্থ্য সংস্থার ২০১১ সালে সমীক্ষ অনুসারে আহবাজ হল পৃথিবীর অন্যতম শীর্ষ বায়ুদৃষিত শহর। এখানকার গ্রীষ্ম কালটা বেশ লম্বা হয়। শীত কলে বেশ শীত পড়লেও বরফ পড়ে না। আর বর্ষকালটা হয় খুব ছোট। আহবাজরে বার্ষিক বৃষ্টিপাতের পরিমাণ ২৩০ মিলিমিটার। এখানকার গড় সর্বচ্চো তাপমাত্রা হল ৪৬ দশমিক আট ডিগ্রি সেলসিয়াস। ২০০০ সালের জুলাই মাসটা ছিল আহবাজ ইতিহাসের সবচেয়ে গরম মাস। সেই সময় এই শহরের গড় তাপমাত্রা ছিল ৪৮ দশমিক এক ডিগ্রি সেলসিয়াস। টেমপ্লেট:Khuzestan Province টেমপ্লেট:Ahvaz County
ইল্লিজি

ইল্লিজি (আরবি: إيليزي) আলজেরিয়া উত্তর-পশ্চিম আফ্রিকায় ভূমধ্যসাগরের তীরে অবস্থিত রাষ্ট্র। সুদানের পরেই আলজেরিয়া আফ্রিকা মহাদেশের দ্বিতীয় বৃহত্তম রাষ্ট্র। দেশটির নয়-দশমাংশ জুড়ে রয়েছে রয়েছে সর্ব বৃহদ মরুভূমি সাহারা। এই সাহারা মরুভূমি সংলগ্ন ইল্লিজি নগরী বিশ্বের অন্যতম শীর্ষ উষ্ণ শহর। এই শহরের আয়তন ৭৫ হাজার ৯৪৫ বর্গ কিলোমিটার। ২০০৮ সালের হিসাব অনুসারে ইল্লিজি শহরের জনসংখ্যা ১৭ হাজার ২৫২ জন। জনসংখ্যার ঘনত্ব প্রতি শূন্য দশমিক ২৩ বর্গ কিলোমিটারে এক জন। এখানকার সব চেয়ে আকর্ষণীয় স্থান হল তাসসিলি ন'আজ্জের ন্যাশনাল পার্ক, খৃষ্টপূর্ব ৬০০০ বছর আগের আঁকা গুহা চিত্র, দুইটি ক্যাম্পিং সাইট এবং বেশকিছু স্থানীয় টুরিস্ট স্পর্ট। এখানে সারা বছর বৃষ্টিপাত হয় না বললেই চলে। হলেও তা পরিমাণে সামান্য। গ্রীষ্ম কালটা এখানে প্রচণ্ড শুষ্ক হয়। গরম কাল এখানে শুরু হয় এপ্রিল থেকে চলে নভেম্বর পর্যন্ত। এখানে জুন থেকে জুলাই প্রচণ্ড গরম পরে। ২০১১ সালের ১৮ আগস্ট এখানে সর্বচ্চ ৫১ ডিগ্রি সেলসিয়াস তাপমাত্রা রেকর্ড করা হয়। টেমপ্লেট:Illizi Province টেমপ্লেট:Province seats of Algeria
মারাক্কেশ

মারাক্কেশ (আমাজিগ: ⵎⵕⵕⴰⴽⵛ; আরবি: مراكش, Murrākuš) ১০৬২ খ্রিষ্টাব্দে এই শহর প্রতিষ্ঠা করেন আবু বকর ইবনে উমর ইবনে ইব্রাহিম ইবনে তুরগুত। আটলান্টিক মহাসাগর এর তীরবর্তী এবং উত্তরে ভূমধ্যসাগরের জিব্রাল্টার প্রণালী পর্যন্ত বিস্তৃত উত্তর আফ্রিকার দেশ মরোক্কোর মারাক্কেশ-তেনসিফট-আল হৌজ অঞ্চলের মারাক্কেশ প্রদেশর রাজধানী। এটি দেশটির চতুর্থ মহানগর। সমুদ্রপৃষ্ঠ থেকে উচ্চতা ৪৬৬ মিটার। ২০১২ সালের হিসাব অনুসারে এই শহরের জন সংখ্যা ১০ লক্ষ ৬৩ হাজার ৪১৫ জন। প্রায় হাজার বছর পুরনো এই শহরটি সারা বিশ্বের পর্যটকদের অত্যন্ত আকর্ষণীয়। বলা হয়ে থাকে আসল এবং ঐতিহ্যবাহী মরক্কো দেখতে হলে মারাক্কেশ আসতে হবে। এখানকার উল্লেখযোগ্য দর্শনীয় স্থানের মধ্য রয়েছে জিমা আল-ফানা, সুকস, শহরের দেওয়াল এবং ফাটক, বাদি প্যালেস, রাজকীয় প্যালেস, বাহিয়া প্যালেস, কুতুবিয়া মসজিদ, বেন ইউসুফ মসজিদ, মোয়াসিন মসজিদ, সাদিয়ান মাজার শরীফ, সাত পীরের মাজার শরীফ, মারাক্কেশ জাদুঘর, দর সি সাইদ জাদুঘর এবং মিউজিয়াম অফ ইসলামিক আর্ট। এখানকার হস্ত শিল্প বিশ্বখ্যাত। প্রায় সারা বছরই এখানে গরম থাকে। তাপমাত্রা কিছুটা কমে আসে যখন শীত পড়ে। সেটাও আবার জানুয়ারি- ফেব্রুয়ারিতে। সেই সময় এই প্রাচীন শহরে বৃষ্টিপাত হয়। এমনকী নিকটবর্তী এটলাস পর্বতমালায় বরফ পড়ে। গ্রীষ্মে এখানে তাপমাত্রা ৩৮ ডিগ্রি সেলসিয়াস থাকে। নামটির প্রকৃত অর্থ বিতর্কিত। সম্ভবত মারাক্কেশ শব্দটি এসেছে বারবার ভাষার (Amazigh) শব্দ mur (n) akush (ⵎⵓⵔ ⵏ ⴰⴽⵓⵛ), যার অর্থ "ঈশ্বরের ভুমি"।
মার্টিন হাইডেগার

মার্টিন হাইডেগার (জার্মান: [ˈmaɐ̯tiːn ˈhaɪdɛɡɐ]) (সেপ্টেম্বর, ১৮৮৯ - মে ২৬, ১৯৭৬) একজন জার্মান দার্শনিক। কন্টিনেন্টাল দর্শন ধারণার অন্যতম প্রবক্তা হিসেবে তাকে বিবেচনা করা হয়। তার প্রবর্তিত দার্শনিক তত্ত্ব ও ধারণা সাহিত্য, রাজনৈতিক তত্ত্ব, শিল্প ও স্থাপত্য, সাংস্কৃতিক নৃতত্ত্ব, মনঃসমীক্ষা বিদ্যাকে প্রভাবিত করেছে। হাইডেগার মনে করেন, বাস্তব জীবনে যেসব জিনিসের ব্যাপারে অভিজ্ঞতা অর্জন করি সেগুলোর শুধু বাহ্যিকভাবে আমরা যা দেখি, তার চেয়েও বেশি কিছু থাকতে হবে। এছাড়া তিনি বিশ্বাস করতেন, কোন স্বাধীন সত্ত্বার প্রকৃত বৈশিষ্ট্য হল তার প্রত্যাহার করার/হবার ক্ষমতা। সত্ত্বার নিগূড় বাস্তবতার মধ্যে বিদ্যমান পারস্পারিক ক্রিয়া হাইডেগারের দর্শনের মূল বিষয়। আমাদের কাছে কোন সত্ত্বার যে উপস্থিতি, তাই সত্ত্বাটির প্রকৃত অবস্থা নয়, তা কেবল কোন বিশেষ পারিপার্শ্বিক অবস্থা সাপেক্ষে সত্ত্বাটির একটি রূপ বা ক্রিয়া। হাইডেগার তার সবচেয়ে বিখ্যাত বই বিয়িং এন্ড টাইম-এ "সময়"-কে সংজ্ঞায়িত করেছেন এভাবে, "সময় আসলে একটা পথ বা ধারা যার মধ্য দিয়ে কোন সত্তা বা ঘটনাবলি তাদের স্বীয় সম্ভাবনার প্রেক্ষিতে যায়।"
সাবমেরিন কমিউনিকেশন্স কেবল

১ – পলিথিন২ – মায়লার ফিতা৩ – আটকে থাকা ইস্পাত তার৪ – অ্যালুমিনিয়াম পানি প্রতিবন্ধক৫ – পলিকার্বোনেট৬ – তামা অ্যালুমিনিয়াম টিউব৭ – পেট্রোলিয়াম জেলি৮ – অপটিক্যাল ফাইবার সমূহ সাবমেরিন কমিউনিকেশন্স ক্যাবল বা সাবমেরিন ক্যাবল সিস্টেম, এমন ধরনের সিস্টেম যা সমুদ্রের নিচ দিয়ে বিভিন্ন দেশের মধ্যে টেলিযোগ ব্যবস্থা স্থাপন করে। ১৮৫০-এর দশকে প্রথম সাবমেরিন কমিউনিকেশন ক্যাবল টেলিগ্রাফি ট্র্যাফিক বহন করে মহাদেশগুলির মধ্যে প্রথম তাৎক্ষণিক টেলিযোগাযোগ সংযোগ স্থাপন করেছিল যেমন প্রথম ট্রান্সআটলান্টিক টেলিগ্রাফ ক্যাবল যা ১৮৫৮ সালের ১৬ আগস্ট কার্যকর হয়েছিল। এটি একটি ভিন্নধর্মী টেলিযোগাযোগ মাধ্যম। রেডিও ট্রান্সমিশনের মাধ্যমে ইথারে ছুঁড়ে দেয়া তথ্য আয়নোস্ফিয়ার হয়ে আমাদের কাছে ফেরত আসে। সাধারণত দ্রুত যোগাযোগের জন্য খুঁটির মাধ্যমে তার স্থাপন করা হয়। এটি একটি নির্দিষ্ট ভূখণ্ডে সম্ভব। কিন্তু মহাদেশ থেকে মহাদেশে যোগাযোগের জন্য সমুদ্রের নিচ দিয়ে তারের মাধ্যমে সংযোগ স্থাপন করা হয়। গভীরতার সাথে তুলনা করতে গিয়েই সাবমেরিনের সাথে মিল রেখে নাম দেয়া হয়েছে সাবমেরিন ক্যাবল। গতানুগতিক মহাকাশের স্যাটেলাইট যোগাযোগ পদ্ধতির বিকল্প হিসেবে সাগরতল দিয়ে একদেশ দেশ থেকে আরেক দেশ কিংবা এক মহাদেশ থেকে আরেক মহাদেশে পর্যন্ত যে বিস্তৃত অত্যন্ত দ্রুতগতি সম্পন্ন যোগাযোগ ব্যবস্থা গড়ে তোলা হয়েছে তাকে আমরা সাবমেরিন ক্যাবল বলে থাকি ৷ মূলত সাগরতল বা সাবমেরিন থেকেই এই ক্যাবলটির নামকরণ হয়েছে ৷ ১৮৫০ সালে সর্বপ্রথম ফরাসী সরকার এই ধরনের ক্যাবল স্থাপনের উদ্যোগ নিয়েছিল যা ফ্রান্স এবং ইংল্যান্ডের মধ্যেকার ইংলিশ চ্যানেলের তল দিয়ে দুই দেশের টেলিগ্রাফ সংযোগের উদ্দেশ্যে করা হয়েছিল, যদিও প্রথম চেষ্টায় তা বিফল হয়েছিল ৷ পরবর্তিতে ১৮৫৩ সালে সফলভাবে স্থাপন করা সম্ভব হয়েছিল ৷ ঐসময় যদিও কপার এর তার ব্যবহৃত হত তবে বর্তমান সময়ের সাবমেরিন ক্যাবল ব্যবস্থায় আমরা অপটিক্যাল ফাইবার বা আলোক তন্তুর বহুল ব্যবহার দেখতে পাই যা অত্যন্ত দ্রুতগতির এবং একই সঙ্গে বিভিন্ন মাধ্যম যেমন ইন্টারনেট, টেলিযোগাযোগ, বিপুল পরিমাণ অডিও বা ভিডিওর তথ্য বিনিময় সম্ভব ৷
কিউরিওসিটি (টেলিভিশন ধারাবাহিক)

কিউরিওসিটি (ইংরেজি: Curiosity) হল একটি আমেরিকান টেলিভিশন তথ্যচিত্র সিরিজ যার প্রিমিয়ার সম্প্রচার হয়েছিল ২০১১ সালের ৭ই আগস্টে ডিসকভারি চ্যানেলে। প্রতি পর্বে বিজ্ঞান, প্রযুক্তি এবং সমাজের একটি প্রশ্নের দিকে দৃষ্টিপাত করা হয় এবং প্রতি পর্বেই একজন অতিথি তারকা উপস্থাপক অনুষ্ঠান সঞ্চালনা করেন। স্টিফেন হকিং সঞ্চালনা করেন এর প্রিমিয়ার পর্বটি যার শিরোনাম ছিলো "ডিড গড ক্রিয়েট ইউনিভার্স?" (ঈশ্বর কী মহাবিশ্ব সৃষ্টি করেছিলেন?) যেটি ডিসকভারি কমিউনিকেশনের সাতটি চ্যানেলে(ডিসকভারি চ্যানেল, টিএলসি, ডিসকভারি ফিট অ্যান্ড হেল্থ, এ্যানিমেল প্লানেট, সায়েন্স, ইনভেস্টিগেশন ডিসকভারি, প্লানেট গ্রীন) একযোগে সম্প্রচারিত হয়েছিল। এর প্রথম সিজনে পর্বসংখ্যা ছিল ১৬।
চিরকুট

চিরকুট বাংলাদেশের জনপ্রিয় একটি ব্যান্ড। ২০০২ সালে এ ব্যান্ডটি প্রতিষ্ঠিত হয়। তাদের গাওয়া 'আহা রে জীবন' ইরফান খান অভিনীত ডুব চলচ্চিত্রে অত্যন্ত জনপ্রিয় হয়েছে। ২০০২ সালে চিরকুট ব্যান্ডের জন্ম। এরপর গানে সুরে বেড়ে ওঠা। জন্মের আট বছর পর অর্থাৎ ২০১০ সালে চিরকুট তাদের প্রথম অ্যালবামটি প্রকাশ করে। এই দীর্ঘ সময় চিরকুট নিজেকে গুছিয়ে গড়া অ্যালবামটির নাম 'চিরকুটনামা'। অ্যালবামটির গানগুলো হচ্ছে—'খাজনা', 'কাটাকুটি', 'বন্ধু', 'আমি জানি না', 'ছোট্ট নদী', 'দয়াল', 'ফুল ফোটা গান', 'ঘরে ফেরা'। এগুলোর মধ্যে 'খাজনা' গানটি শ্রোতামহলে ব্যাপক জনপ্রিয়তা পেয়েছিল। শুধু তাই নয়, গানটির মিউজিক ভিডিও ইউটিউব সাফল্য পেয়ছে। চিরকুটের কাছ থেকে জানা যায়, তাদের ইউটিউব সাফল্য দেখে মিউজিক চ্যানেল এমটিভিও এই গানটি প্রচারের প্রস্তাব দিয়েছিল। চিরকুটের প্রকাশিত দ্বিতীয় অ্যালবাম ‘যাদুর শহর’। ব্যান্ডের নাম ‘চিরকুট’ ব্যান্ডের ভোকাল সুমির দেয়া। নভেম্বর, ২০১৬ তে সালে ক্যারিয়ার গড়তে পিন্টু ঘোষ চিরকুট ব্যান্ড ত্যাগ করেন।  বেশ কয়েকটি চলচ্চিত্রে সংগীত পরিচালনার কাজ করেছে এই ব্যান্ডটি। চলচ্চিত্রগুলোর মাঝে উল্লেখযোগ্য হলো 'জালালের গল্প', এই চলচ্চিত্রটি ২০১৫ সালে অ্যাকাডেমি অ্যাওয়ার্ডস অর্থাৎ অস্কারের ৮৮তম আসরে জন্য বিদেশি ভাষার ছবির বিভাগে বাংলাদেশ থেকে এই চলচ্চিত্রটিকে নির্বাচন করা হয়। ২০১৩ সালের ২৫ জানুয়ারিতে মোস্তফা সরয়ার ফারুকীর পরিচালনায় মুক্তিপ্রাপ্ত টেলিভিশন (চলচ্চিত্র) সিনেমার জন্য চিরকুটের "কানামাছি" গানটি বাংলাদেশে জনপ্রিয় হয়। ২০১৬ সালের সেপ্টেম্বর ৩০ তারিখে মুক্তি পাওয়া আয়নাবাজি চলচ্চিত্রটির জন্য চিরকুটের কথা ও সুরে "দুনিয়া" গানটি অন্যতম জনপ্রিয় গান। ২০১৭ সালের ৪ আগস্ট মুক্তি পায় অনিমেষ আইচের পরিচালনায় ভয়ংকর সুন্দর আর এই চলচ্চিত্রে চিরকুটের "এই শহরে কাকটাও জেনে গেছে" গানটি অন্যতম জনপ্রিয়তা পেয়েছে।
চার্লস ফ্রান্সিস রিখটার

চার্লস ফ্রান্সিস রিখটার একজন মার্কিন ভূকম্পনবিদ এবং পদার্থবিজ্ঞানী। তিনি খ্যাতি লাভ করেন রিখটার ম্যাগনিটিউড স্কেলের আবিষ্কারক হিসেবে। রিখটার ১৯০০ সালের ২৬ এপ্রিল ওহাইওর ওভারপেকে জন্মগ্রহণ করেন। লস অ্যাঞ্জেলস হাই স্কুল থেকে গ্র্যাজুয়েট হয়ে তিনি স্ট্যানফোর্ড বিশ্ববিদ্যালয় এ ভর্তি হন এবং এখান থেকে ১৯২০ সালে উপস্নাতক ডিগ্রি অর্জন করেন। তিনি ১৯২৭ সালে রবার্ট মিলিকান এর গবেষণা সহযোগী হিসেবে কার্নেগী ইনস্টিটিউট অব ওয়াশিংটন এ যোগদান করেন। ১৯২৮ সালে তিনি ক্যালিফোর্নিয়া ইনস্টিটিউট অফ টেকনোলজিতে তাত্ত্বিক পদার্থবিজ্ঞানে পিএইচডির কাজ শুরু করেন। এই সময় তিনি ভূকম্পনবিদ্যায় আগ্রহী হয়ে উঠেন। তারপর তিনি প্যাসাডেনায় নতুন সিসমোলজিকাল গবেষণাগারে বেলো গুটেনবার্গের অধীনে কাজ করেন। ১৯৩২ সালে রিখটার এবং গুটেনবার্গ ভূমিকম্প উৎসের আপেক্ষিক আকার পরিমাপ করার জন্য একটি আদর্শ স্কেল উদ্ভাবন করেন। ১৯৩৭ সালে তিনি ক্যালিফোর্নিয়া ইনস্টিটিউট অফ টেকনোলজিতে ফিরে আসেন, যেখানে তিনি কর্মজীবনের বাকি অংশ কাটান। তিনি ১৯৫২ সালে ভূকম্পনবিদ্যার অধ্যাপক নিযুক্ত হন।
অর্থনৈতিক রোমান্টিকতাবাদের চরিত্র নির্ধারণ

অর্থনৈতিক রোমান্টিকতাবাদের চরিত্র নির্ধারণ (রুশ: К характеристике экономического романтизма) হচ্ছে ভ্লাদিমির লেনিন কর্তৃক ১৮৯৭ সালের বসন্তকালে লিখিত এবং ১৯০৮ সালে প্রকাশিত একটি বই। এই বইতে লেনিন প্রমাণ করেন যে, সিসমন্দি, প্রুধোঁ এবং রাবার্টাসরা ছিলেন পশ্চিম ইউরোপীয় রোমান্টিকতাবাদ তথা পাতি-বুর্জোয়া সমাজতন্ত্রের প্রবক্তা। রুশীয় নারোদবাদী, উদারনৈতিক ও আইনি মার্কসবাদীদের বিরুদ্ধে ১৮৮০ ও ১৮৯০ দশকের মতাদর্শিক ও ব্যবহারিক লড়াইয়ে এ-বই গুরুত্বপূর্ণ ভূমিকা পালন করে।
২০১৪ বিশ্বকাপ (দ্ব্যর্থতা নিরসন)

২০১৪ ফিফা বিশ্বকাপ ফিফা আন্তর্জাতিক ফুটবল সংস্থা প্রতিযোগিতার ২০তম আসর। ২০১৪ বিশ্বকাপ আরও বুঝানো হতে পারে:
বিশ্বকাপ (দ্ব্যর্থতা নিরসন)

এই নিবন্ধটি ইংরেজি ভাষায় লেখা হয়েছে। নিবন্ধটি যদি ইংরেজি ভাষার ব্যবহারকারীদের উদ্দেশ্যে লেখা হয়ে থাকে তবে, অনুগ্রহ করে নিবন্ধটি ঐ নির্দিষ্ট ভাষার উইকিপিডিয়াতে তৈরি করুন। অন্যান্য ভাষার উইকিপিডিয়ার তালিকা দেখুন এখানে। বিশ্বকাপ আন্তর্জাতিক ক্রীড়া প্রতিযোগিতার একটি প্রকার। বিশ্বকাপ সাধারণভাবে বোঝায়: বিশ্বকাপ আরও উল্লেখ করতে পারে:
বাথৌ পূজা

বাথৌ পূজা বা বাথৌ উৎসব আসামের বোড়ো ও কছাড়ী জনজাতির অন্যতম প্রধান অনুষ্ঠান। সাধারণতঃ বৎসরে দুইবার এই অনুষ্ঠানটি পালন করা হয়। হিন্দুধর্মের আদিদেব মহাদেবের সাথে বাথৌদেবের অনেক সাদৃশ্য আছে বলে জানা য়ায়। বাথৌ পূজায় সিজু ও তুলসী গাছের ২টি ডালকে একত্রিত করে শান্তিয়নী জল ছিটিয়ে বাথৌ বেদিতে রোপণ করা হয় । সিজু গাছের গোড়ায় গোলাকার পাথর ও মুরগির ডিম রেখে বাথৌদেবতাকে পূজা করা হয়। পূজায় মদ-মাংস নৈবেদ্য হিসাবে দেওয়া হয় । পূজায় দেওধনি নৃত্য করার সংঙ্গে ভবিষৎবাণী করা হয়। বাথৌদেবতাকে সন্তুষ্ট করার জন্য খেরাই নৃত্য করা এক পৌরাণিক পরম্পরা ।
জৌয়ৌ কাঞ্জির তালিকা

জৌয়ৌ কাঞ্জি তালিকায় সর্বমোট ২,১৩৬টি কাঞ্জি অক্ষর রয়েছে। সংক্ষিপ্ততার জন্য প্রতি কাঞ্জির জন্য শুধুমাত্র একটি ইংরেজি অনুবাদ দেওয়া হল। শ্রেণী স্তম্ভ দ্বারা দেখানো হয়েছে কোন অক্ষর প্রাথমিক বিদ্যালয়ে শেখানো হয়, যার মধ্যে S-এর অর্থ হল মাধ্যমিক বিদ্যালয়ে পড়ানো হয়। এই তালিকা ওন'য়োমি এবং কুন'য়োমি নামক দুই রকম জাপানী পাঠ অনুযায়ী সাজানো হয়েছে। কুন'য়োমি পাঠে কাঞ্জি থেকে ওকুরিগানা পৃথক করার জন্য হাইফেন ব্যবহার করা হয়েছে। শিঞ্জিতাই শব্দের অর্থ নতুন বা বর্তমানের ব্যবহৃত কাঞ্জি অক্ষর এবং ক্যুউজিতাই শব্দের অর্থ পুরানো কাঞ্জি অক্ষর বা বর্তমানে অব্যবহৃত। এই তালিকায় কেবলমাত্র জাপান সরকার কর্তৃক গৃহীত কাঞ্জি অক্ষর স্থান পেয়েছে। তালিকাটিতে অপ্রচলিত পাঠগুলি বন্ধনীর ভেতরে স্থান দেখানো হয়েছে।